คปภ.เผย2บริษัทประกันภัยดำรงเงินกองทุนครบ
คปภ.เผย 2 บริษัทประกันภัยดำรงเงินกองทุนครบตามกฎหมาย&nbsp; สามารถรับประกันภัยได้ตามปกติ
18 ม.ค. 2554

คปภ.เผย 2 บริษัทประกันภัยดำรงเงินกองทุนครบตามกฎหมาย  สามารถรับประกันภัยได้ตามปกติ
สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) รายงาน ณ วันที่ 13 ม.ค.2554 ว่าบริษัทเจ้าพระยาประกันภัย ที่ดำรงเงินกองทุนไม่ครบถ้วนตามกฎหมายเมื่อวันที่ 30 ก.ย. 2553 จำนวน 1.73 ล้านบาท ซึ่งตามกฎหมายแล้วบริษัทจะต้องมีเงินกองทุน 77.10 ล้านบาท ต่อมาเมื่อวันที่ 31 ต.ค.2553 บริษัทได้ดำรงเงินกองทุนจำนวน 83.21 ล้านบาท สามารถรับประกันภัยได้ตามปกติแล้ว
นอกจากนี้ บริษัทเอเพ็กซ์ประกันสุขภาพ ที่เงินกองทุนต่ำกว่ากฎหมาย 12.59 ล้านบาท เมื่อวันที่ 30 ก.ย.2553 จากที่ต้องดำรงตามกฎหมาย 30 ล้านบาท ก็ได้มีการดำรงเงินกองทุนครบตามกฎหมายแล้วจำนวน 30.29 ล้านบาท เมื่อวันที่ 31 ต.ค.2553 จึงสามารถรับประกันภัยได้ตามปกติ